Προς όλες τις οικογένειες στο Σχολικό Συμβούλιο της Επαρχίας του Τορόντο (TDSB)

Η Κυβέρνηση του Οντάριο ανακοίνωσε πρόσφατα ότι για το σχολικό έτος 2021-2022 τα σχολικά συμβούλια θα παράσχουν επιλογές και για δια ζώσης και για απομακρυσμένη μάθηση.

Με βάση αυτό, το Σχολικό Συμβούλιο της Επαρχίας του Τορόντο (TDSB) θα ζητήσει από τις οικογένειες στα μέσα Αυγούστου να συμπληρώσουν μια διαδικτυακή **Αίτηση Επιλογής για Δια Ζώσης ή για Απομακρυσμένη Μάθηση**.

Όταν έρθει αυτή η στιγμή, οι οικογένειες θα έχουν επικαιροποιημένες πληροφορίες για την κατάσταση της πανδημίας και των εμβολιασμών του προσωπικού των σχολείων και των μαθητών και θα βρίσκονται σε καλύτερη θέση να λάβουν μια τεκμηριωμένη απόφαση. Το TDSB θα βρίσκεται επίσης σε καλύτερη θέση να παρέχει πληροφορίες για τα μέτρα υγείας και ασφαλείας στα σχολεία για τη δια ζώσης μάθηση, καθώς και περισσότερες λεπτομέρειες για το πώς θα πραγματοποιηθεί η ζωντανή, διαδικτυακή, απομακρυσμένη μάθηση.

Tα Διαδικτυακά Σχολεία (πρωτοβάθμια και δευτεροβάθμια) που λειτουργούν επί του παρόντος δε θα προσφέρονται για το σχολικό έτος 2021-2022. Η Διαδικτυακή Μάθηση θα παρέχεται μέσω των οικείων σχολείων και θα συμπεριλαμβάνει ζωντανή, διαδικτυακή διδασκαλία με καθηγητές, προσωπικό και μαθητές από το οικείο σχολείο ή από ομάδες σχολείων.

Ανυπομονούμε να επανασυνδέσουμε όλους τους μαθητές με τα οικεία σχολεία τους το Σεπτέμβριο του 2021, καθώς προετοιμαζόμαστε για τη σταδιακή έξοδο από την πανδημία. Έως τα μέσα Αυγούστου αναμένουμε υψηλότερα ποσοστά εμβολιασμών στο προσωπικό του TDSB, τους μαθητές και τις οικογένειες και προσδοκούμε ότι περισσότερες οικογένειες θα επιλέξουν τη Δια Ζώσης Μάθηση.

Περισσότερες πληροφορίες για την Αίτηση Επιλογής για Δια Ζώσης ή για Απομακρυσμένη Μάθηση θα αποσταλούν με ηλεκτρονικό ταχυδρομείο (email) απευθείας στις οικογένειες τον Αύγουστο. Επίσης, όλες οι πληροφορίες και η αίτηση επιλογής θα είναι διαθέσιμες στον ιστότοπο του TDSB.

Σας ευχαριστούμε για τη συνεχιζόμενη υποστήριξή σας, όσο προσπαθούμε να σχεδιάσουμε το σχολικό έτος που έρχεται!